Vändra valla naiskoor
Vändra Valla Naiskoor on Pärnu maakonnas Põhja-Pärnumaa vallas (enne 2017 Vändra vallas) tegutsev naiskoor, mis on asutatud 1996. aastal. Koori dirigent on Kalli Rõõmusaare ja koormeistrid Ellen Kupar ja Iren Värva. Koori esimene dirigent oli Helgi Sildever. Koori dirigendid on olnud veel Ellen Kupar ja Liivi Lumijõe. Koor on osalenud üldlaulupidudel ja Pärnu rahvusvahelisel koorifestivalil. Saavutanud 4. koha ja üllatuskoori auhinna C-kategoorias Eesti Naislaulu Seltsi lauluvõistlusel 2000. ja 5. koha B-kategoorias 2008. aastal.